**Biznis seminár**

Dňa 22.1 boli vybraní študenti z našej školy pod vedením Mgr. Milana Macháčka na Biznis semináre. Tento seminár sa konal na SOŠ Dopravná v Martine. Prednášajúcim bol Juraj Kováč, zakladateľ projektu s názvom „Najlepší nápad“.

Cieľom tohto semináru bolo „nakopnúť“ účastníkov do projektovania vlastných nápadov, dodať im odvahu prezentovať sa a nebáť sa mať veľké vízie. Taktiež sa účastníci mali bližšie zoznámiť s tým, ako vytvoriť svoj vlastný „Biznis nápad“ a na aké veci myslieť ešte pred začiatkom podnikania.

Celý seminár sa niesol v duchu Ekológie. Prednášajúci svojím nie príliš formálnym, ale skôr kamarátskym prístupom k publiku dokázal zaujať a nenudiť .

Jednou z činností na seminári bola mini súťaž o domácu slivku. Samozrejme, „ hodnotná cena“ všetkých zaujala a  snažili sa vymyslieť čo najlepší „Biznis nápad“. Pri hodnotení každý čakal, či je práve on ten šťastný výherca domácej slivky. No výhercu čakalo „trpké sklamanie“ a očakávaný metanol nahradil balíček sušených sliviek.

Študenti sa jednohlasne zhodli na tom, že im tento seminár ukázal ako to v Biznis svete funguje a dodal im odvahu do rozvíjania vlastných nápadov.

